โครงการในอนาคต

ปี 2547 บริษัทมีนโยบายในการพัฒนาและขยายธุรกิจดังนี้

บัตรเครดิตสำหรับกลุ่มลูกค้าโดยเฉพาะ (Segmentation Card)

บริษัทได้วางแผนพัฒนาเป็นบัตรเครดิตให้ตรงความต้องการของกลุ่มผู้ถือบัตร มากกว่าปีที่ผ่านมา
โดยในปี 2546 บริษัท ได้เปิดตัว KTC Auto Card ซึ่งเป็นบริการบัตรเครดิตสำหรับคนรักรถ KTC
Tralvel Card สำหรับผู้ที่ชอบการท่องเที่ยว KTC GMM Grammy Card
สำหรับผู้ที่ชอบความบันเทิง ชมคอนเสิร์ต ทานอาหาร รวมทั้งใช้สถานที่ออกกำลังกาย KTC
Shopping Card สำหรับผู้ที่นิยมการช็อปปิ้งและ KTC Family Card
บัตรเครดิตสำหรับครอบครัวไปแล้วนั้น
ซึ่งผู้ถือบัตรเครดิตเหล่านี้จะได้รับส่วนลดจากร้านค้าที่ร่วมรายการเมื่อชำระค่าสินค้าและบริการ
สำหรับปี 2547 บริษัทวางแผนที่จะเพิ่มประเภทของบัตรให้มากขึ้นไปอีกจากเดิม
เพื่อสนองตอบวิถีการดำเนินชีวิตของคนรุ่นใหม่ ที่มีความชอบ ความต้องการที่แตกต่างกัน
และยังทำให้บริษัทได้บริหารความเสี่ยงได้อย่าง00มีประสิทธิภาพมากขึ้น
เนื่องจากสามารถกำหนดลักษณะการให้บริการตรงกับรายได้ที่เหมาะสมของกลุ่มลูกค้า
ซึ่งจะทำให้บริษัทเจาะตลาดกลุ่มลูกค้าได้อย่างมีประสิทธิภาพ

ในการพัฒนาและเตรียมความพร้อมสำหรับการให้บริการประเภทนี้
บริษัทสามารถอาศัยระบบเครือข่าย และระบบการปฏิบัติงานต่างๆ
รวมถึงฐานข้อมูลของผู้ถือบัตรของบริษัทในขณะนี้ได้ นอกจากนี้เครื่องมือทางด้าน Data Mining
ที่บริษัทได้พัฒนาขึ้นมาและกระทำอย่างต่อเนื่องเพื่อช่วยให้บริษัทสามารถออกแบบบริการบัตรเครดิตที่ตรงกับความต้องการของผู้ถือบัตรเฉพาะกลุ่มได้มากขึ้น

สินเชื่อบุคคล (Personal Loan) และสินเชื่อผ่อนชำระสินค้า (Asset Financing)

ปี 2547 บริษัทมีนโยบายในการพัฒนาและให้บริการธุรกิจสินเชื่อเพื่อผู้บริโภค (Consumer
Finance) ให้มากขึ้นดังนี้

1. สินเชื่อบุคคล (Personal Loan )
เป็นสินเชื่อที่มีวัตถุประสงค์เฉพาะที่มีการจำกัดระยะเวลาการให้กู้
และเป็นบริการหนึ่งที่บริษัทจะเน้นและให้ความสำคัญในบริการด้านเป็นอย่างมาก
นอกเหนือจากการให้ความสำคัญกับการบริการด้านบัตรเครดิต โดยในปี 2547
บริษัทมีแผนการระดมทุนมาเพื่อรองรับการขยายตัวธุรกิจด้านนี้ให้มากขึ้น
เนื่องจากในปีที่ผ่านมาบริษัทได้เริ่มให้บริการธุรกิจด้านนี้ และได้การตอบรับเป็นอย่างดีจากลูกค้า

2. ด้านสินเชื่อผ่อนชำระสินค้า (Asset Financing)
เป็นอีกบริการหนึ่งที่บริษัทวางแผนจะให้บริการในปี 2547
ซึ่งจะเป็นการให้สินเชื่อสำหรับการซื้อสินค้าในระบบเงินผ่อน
และเป็นทางเลือกหนึ่งที่ลูกค้าสามารถผ่อนชำระในการซื้อสินค้าตามความสามารถของตน
ทั้งนี้เมื่อกลางเดือนสิงหาคม 2546 บริษัทได้เปิดตัวการให้บริการ KTC I Plan
เพื่อเป็นการทดสอบตลาดในระบบการซื้อสินค้าด้วยเงินผ่อน และขณะนี้บริษัทอยู่ในช่วงเตรียมการ
และพัฒนาระบบต่างๆ ที่จำเป็นต่อการให้บริการดังกล่าว อย่างไรก็ตามทักษะความชำนาญ
และความรู้ความเข้าใจที่บริษัทมีอยู่ในขณะนี้ในหลายๆ
ด้านสามารถนำมาใช้ในสินเชื่อผ่อนชำระสินค้าได้
ไม่ว่าจะเป็นด้านการกำหนดและอนุมัติวงเงินที่เหมาะสม
ด้านการติดตามหนี้และเครือข่ายการให้บริการผ่านสาขาธนาคารกรุงไทยกว่า 600 สาขาทั่วประเทศ
ซึ่งจุดนี้ทำให้เกิดความสะดวกกับกลุ่มลูกค้าเป้าหมายอย่างมาก
โดยเฉพาะเมื่อเทียบกับผู้ให้บริการที่ไม่ใช่ธนาคารพาณิชย์ในประเทศ

นอกจากการใช้ประโยชน์จากเครือข่ายการให้บริการและความชำนาญที่มีอยู่แล้ว
บริษัทยังสามารถใช้ประโยชน์จากฐานผู้ถือบัตรเดิมมาปรับใช้ในการให้บริการกลุ่มลูกค้าเป้าหมายธุรกิจสินเชื่อเพื่อผู้บริโภค
(Consumer Finance) ได้ เพื่อจะได้เสนอบริการที่ตรงกับความต้องการของลูกค้ามากขึ้น
และยังสามารถให้บริการใหม่ๆ นี้ ร่วมไปกับบริการเดิมได้ (Cross Sales)
ซึ่งจะเป็นการลดโอกาสที่ลูกค้าจะหันไปใช้บริการของผู้ประกอบการรายอื่น
จึงนับเป็นการสร้างความจงรักภักดีที่มีต่อผลิตภัณฑ์ (Brand Loyalty) ให้กับบริษัททางหนึ่งด้วย

ธุรกิจบริการที่เกี่ยวเนื่องกับระบบการชำระเงิน (Payment Product Business)

เป็นโครงการหนึ่งที่บริษัทคาดว่าจะให้บริการในปี 2547
ซึ่งเป็นการให้บริการในฐานะตัวกลางการชำระเงินระหว่างผู้จัดจำหน่ายสินค้า/ให้บริการรายต่างๆกับผู้ซื้อสินค้า/ผู้ใช้บริการ
โดยจะใช้บัตรเป็นเครื่องมือในการชำระราคาดังกล่าว
เป็นรูปแบบการให้บริการเพื่อเพิ่มความสะดวกในรับชำระเงินแทนผู้ใช้บริการ
และลดความเสี่ยงในเรื่องการผิดนัดชำระเงินของคู่ค้า
โดยบริษัทจะให้บริการทำหน้าที่เป็นตัวกลางจัดการด้านการชำระเงินสนองความต้องการให้กับหน่วยงานหรือองค์กรธุรกิจที่ต้องการความสะดวก
และคล่องตัวในด้านการชำระราคา โดยบริษัทคาดว่าจะให้บริการบัตร Fleet Card
อย่างเป็นทางการในปีนี้ ซึ่งเป็นบัตรที่ออกให้กับองค์กร หรือหน่วยงานราชการและรัฐวิสาหกิจ
เพื่อให้เกิดความสะดวก คล่องตัวในการควบคุม และบริหารค่าใช้จ่ายด้านน้ำมัน

ทั้งนี้บริษัทจะได้รับรายได้ของธุรกิจบริการเกี่ยวเนื่องกับระบบชำระเงินในรูปแบบของค่าธรรมเนียมต่างๆ
ตามลักษณะและรูปแบบการใช้งานของแต่ละประเภทของบัตร ได้แก่
ค่าธรรมเนียมที่ได้รับในฐานะธนาคาร/บริษัทผู้ออกบัตร (Interchange Fee)
ค่าธรรมเนียมส่วนลดจากร้านค้า (Merchant Discount Fee)
และค่าธรรมเนียมในการที่ลูกค้ามาใช้บริการ เป็นต้น

ขยายการให้บริการด้านร้านค้ารับบัตรเครดิต

บริษัทมีนโยบายที่จะรักษาฐานสมาชิกร้านค้าเดิมและขยายฐานสมาชิกใหม่อย่างต่อเนื่อง
โดยเน้นให้เกิดผลประโยชน์ต่างตอบแทนทั้งต่อร้านค้าที่รับชำระค่าสินค้าและ/หรือบริการด้วยบัตรเครดิตและบริษัทเอง
โดยบริษัทจะมีรายได้เพิ่มขึ้น ในรูปแบบของค่าธรรมเนียมส่วนลดร้านค้าเป็นหลัก
พร้อมทั้งได้ใช้เครือข่ายของธนาคารกรุงไทย วีซ่าและมาสเตอร์การ์ด ได้อย่างมีประสิทธิภาพมากขึ้น
สำหรับร้านค้าจะได้รับบริการด้วยเทคโนโลยีที่ทันสมัย มีความสะดวกรวดเร็ว
และมีระบบปฏิบัติงานสนับสนุนตลอด 24 ชั่วโมงตามระดับมาตรฐานสากล